روسیادا مسکو عالی محکمه‌سی کریم عالی محکمه‌سی‌نین قبول ائتدیگی کریم تاتار میللی مجلیسی‌نین رادیکال تشکیلات کیمی قبول ائدیلمه‌سی و روسیادا قاداغا اولونماسی باره‌دکی قراری تصدیقله‌دی.
اوکراینا پرزیدنتی پترو پوروشنکو قرارا واکنش گؤستره‌رک دئدی کی، استا‌لی‌نین باشلاتدیق‌لاری داوام ائدیر.
اوکراینانین پایتاختی کیف‌دکی مستقیل‌لیک میدانیندا کریم تاتار میللی مجلیسینه دستک اولماق مقصدی ایله نوماییش کئچیریلدی.
میدان‌دا کریم تاتارلاری، اولوسلار آراسی و اوکراینا حقوق مودافیچی‌لری تشکیلات‌لاری‌نین نماینده‌لری، اوکراینا میللت وکیل‌لری و سیویل آکتیویست‌لر توپلاندی.
نوماییشچی‌لر "کریم تاتار میللی مجلی‌سی‌نین قاداغا اولونماسی، خالقین قاداغا ائدیلمه‌سی‌دیر" یازیلی پانکارت آچدی.
کریم تاتار میللی مجلیسی فعالیت‌لری‌نین قاداغا اولونماسی ایله علاقه‌لی قرار حاقیندا آوروپا اینسان حاق‌لاری محکمه‌سینه مراجعت ائده‌جک.
